ઉધનામાં રહેતા પૂનમબેન પટેલે કહ્યું કે અગાઉ જોબ કરતી પણ ટાઇમના બંધનનાં કારણે પરિવારને સમય ફાળવી શકાતો ન હતો અને ઇન્કમ પણ લિમિટેડ હતી. રીક્ષાના કારણે સ્વતંત્રતા મળી અને સંતોષ પણ. જ્યારે રીક્ષા ચલાવવાની શરૃ કરી એ સમયે પુરૃષ રીક્ષાચાલકો ઓવરટેક કરીને કે કટ મારીને પજવતા તો કોઇ બાઇક ચાલકો પણ સ્પીડથી બાજુમાંથી પસાર થઇ જતા આ બધુ થતુ ત્યારે રીક્ષા છોડી દેવાની ઇચ્છા થતી પરંતુ કાઉન્સેલિંગ દરમિયાન આપેલી સમજણથી કામ ચાલુ રાખ્યુ અને હવે આજે એ પજવણી નહિવત છે. લોકોને પણ ખ્યાલ આવી ગયો છે આ મહિલાઓ મહેનત કરીને બેઠા થવાનો પ્રયાસ કરે છે એમને પજવવા ન જોઇએ પણ પ્રોત્સાહન આપવુ જોઇએ.